**TLAČOVÁ SPRÁVA:**

**Košice hlásia obnovenie letov do Nemecka**

**Košice, 15. február 2022**

Východné Slovensko privíta po takmer dvojročnej pauze obnovenie priameho leteckého spojenia s Nemeckom.

Nemecká nízkonákladová letecká spoločnosť **Eurowings** so sídlom v Düsseldorfe, ktorá je členom skupiny Lufthansa, obnoví svoju prevádzku na linke z Košíc do Düsseldorfu od 15.4.2022.

Lietať sa bude trikrát týždenne a to v pondelok, piatok a nedeľu v popoludňajších hodinách. Linka bude prevádzkovaná lietadlom typu Airbus s kapacitou od 144 do 180 sedadiel. Let potrvá necelé dve hodiny. Letenky do nemeckej metropoly v cene od 59,99 € (jednosmerne vrátane poplatkov a príručnej batožiny) sú dostupné už teraz na [www.eurowings.com](http://www.eurowings.com).

**Thomas Dworschak**, výkonný riaditeľ a predseda predstavenstva letiska Košice: „Sme nesmierne nadšení, že sa znova obnoví takéto dôležité letecké spojenie pre východné Slovensko. Cestujúci budú môcť priamo z Košíc lietať za prácou do Nemecka alebo navštíviť svojich blízkych a spoznávať nemeckú metropolu Düsseldorf a okolie.“

**Zimný letový poriadok letiska Košice platný do 26.3.2022**

* Letecká spoločnosť **Austrian Airlines do Viedne** a ďalej v rámci ich širokej siete destinácií v Európe, USA, Kanade a Karibiku.
* Letecká spoločnosť**Ryanair** do destinácií: **Londýn Stansted, Praha, Liverpool, Dublin, Viedeň, Varšava Modlin**.
* Letecká spoločnosť **Wizz Air** do destinácie: **Londýn Luton**

Aj v roku 2022 platia pre všetky letecké spoločnosti všeobecne platné pravidlá nosenia **respirátora**počas celej doby letu, **dodržiavanie hygieny rúk a odstupov**. Rovnaké pravidlá platia aj pre pohyb cestujúcich v priestoroch **terminálu letiska Košice**.